作者:牛殳
標題:琵琶行
內容:何人劚得一片木，三尺春冰五音足。一彈決破真珠囊，秋鴻叫侶代雲黑，猩猩夜啼蠻月明。潏潏汩汩聲不定，青山飛起不壓物，野水流來欲濕人。傷心憶得陳後主，二妃哭處山重重，二妃沒後雲溶溶。夜深霜露鎖空廟，當時二十四友人，手把金盃聽不足。又似賈客蜀道間，引之於山，獸不能走。吹之於水，魚不能遊。方知此藝不可有，人間萬事憑雙手。若何為我再三彈，